OpenLLM-France/wikimedia huggingface dataset:
# Vargem (São Paulo)

Vargem Brasilgo udalerri bat da, São Pauloko estatuan kokatua. 10.512 biztanle ditu 142,597 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760599
* Multimedia: Vargem (São Paulo) / Q1760599
# Vargem Alta

Vargem Alta Brasilgo udalerri bat da, Espírito Santo estatuan kokatua. 19.130 biztanle ditu 413,631 km²ko eremuan.

## Ikus, gainera

* Espírito Santo

## Kanpo estekak

* Datuak: Q762224
* Multimedia: Vargem Alta / Q762224
# Valentin Serov

Valentin Alexandrovitx Serov (errusieraz: Валенти́н Алекса́ндрович Серо́в; San Petersburgo, 1865eko urtarrilaren 19a/urtarrilaren 7a - Mosku, 1911ko abenduaren 5a/azaroaren 22a) errusiar margolaria izan zen.
Aita Aleksandr Serov musikagile eta musika kritikaria izan zen. Valentinek margolaritza ikasi zuen Parisen, Moskun eta San Petersburgon. Moskun Ilya Repinen ikaslea izan zen eta haren margolaritza errealistaren eragina jaso zuen. Mikhail Vrubel eta Konstantin Korovin margolariek ere eragin zioten.
Serov erretratugile gisa nabarmendu zen eta 1890eko hamarkadan arrakasta lortu zuen. Aktoreak, artistak eta idazleak erretratatu zituen. Inpresionismoaren ezaugarri batzuk hartu zituen, eta azken aldian modernistagoa izan zen bere estiloa eta eszena mitologikoak margotu zituen.

## Iruditegia

* Mertxikadun neskatoa (1887), errusiar inpresionismoaren inauguraxio-margolana.
* Neska eguzkitan, (1888)
* Liliak loreontzi batean (1887)
* Isaak Levitan (1893)
* Ifigenia Taurisen (1893)
* Nikolai Rimsky-Korsakov (1898)
* Umeak (1899)
* Petri I.aren irteera eta Elisabet Petrovna enperatrizaren ehizaldia
* Mika, Margarita Morozovaren semea (1901)
* Zinaida Yusupova printzesa (1900-1902)
* Nikolas II.a (1902)
* Zaldi baten bainua (1905)
* Maxim Gorki (1905)
* Henriette Hirschmann (1907)
* Ivan Morozov (1910)
* Europaren bahiketa (1910)
* Ida Rubinstein (1910)
* Olga Orlova printzesa (1911)
* Anna Benois, Alexandre Benoisen emaztea (1908)
* Lialia (Adelaida) Simonovitx (1880)
* Maria Akimova (1908)

## Kanpo estekak

* Datuak: Q217128
* Multimedia: Valentin Serov / Q217128
# Valentin Olano

Valentin Olano Orueta (Azkoitia, 1808ko azaroaren 3a - 1851ko ekainaren 27a), azkoitiar ahaldun eta politikari liberal foruzalea izan zen.

## Bizitza

Aita, Juan Francisco de Olano Etxeberria, errege armadako ontzi-tenientea izan zen, eta ama, María Leona Orueta Gardoki, gasteiztarra, Bilboko merkatari familia handiekin senidetua zegoena, Diego de Gardokiren iloba zen, Espainiak Estatu Batuetan izan zuen lehenengo enbaxadorea, Washingtonen garaian.
Salamancan lege ikasketak egin zituen. Erretorika irakasle eta Gasteizko Batzarren idazkari izateaz gain, Azkoitiko alkate, Batzarreko diputatu eta Gorteetan diputatu izan zen ere. Gaztetatik ideologia liberalarekin bat egin zuen. Bergarako besarkadan lekuko izan zen eta ondoren etorri ziren gertakariekin etsiturik, ikuspegi foruzalea defendatzera pasa zen. Hala, beste politikari batzuekin batera, liberal foruzaleak izeneko korrontea sortu zuen.
1851ko ekainaren 27an hil zen, 42 urte zituela, etxerako bidean zetorrela gaizki sentitu eta Albizturren Aldundiko bidegileek zuten Olatza etxean.
Donostiako erdigunean badago bere izena daraman kale bat.

## Erreferentziak

* 1 2 3 (Gaztelaniaz) «Homenaje a Valentín de Olano en su bicentenario» Diario Vasco 2008-11-04 (Noiz kontsultatua: 2016-10-6).
* ↑ (Gaztelaniaz) «Valentín de Olano» Auñamendi Eusko Entziklopedia (Noiz kontsultatua: 2016.10-6).
* Datuak: Q27119733
# Valentin Porte

Valentin Antonin Florent Porte, (Versailles, Frantzia, 1990eko irailaren 7a), eskubaloian aritzen den kirolari frantziarra da..
2016ko Udako Olinpiar Jokoetan (Rio de Janeiro), esku hartu zuen, eta zilarrezko domina eskuratu zuen; 2020ko Udako Olinpiar Jokoetan (Tokio), berriz, urrezko domina eskuratu zuen, bietan eskubaloian eta Frantzia ordezkatuz; Tokion, Danimarkako taldearen (zilarrezko domina) eta Espainiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Luc Abalo, Hugo Descat, Ludovic Fabregas, Yann Genty, Vincent Gérard, Michaël Guigou, Luka Karabatic, Nikola Karabatić, Romain Lagarde, Kentin Mahé, Dika Mem, Timothey N'Guessan, Valentin Porte, Nedim Remili, Melvyn Richardson eta Nicolas Tournatek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Eskubaloia, gizonezkoa. |
| 2020 | Tokio Japonia | 01 ! | Eskubaloia, gizonezkoa. |

## Erreferentziak

* ↑ «Valentin Porte» olympedia.org (Ingelesez)
* ↑ "Valentin Porte" olympics.com (Gaztelaniaz)

## Kanpo estekak

* Datuak: Q3206708
* Multimedia: Valentin Porte / Q3206708
# Valentin Salhakoa

Valentin Salhakoa (Bardoze, 1758ko urtarrilaren 13a - Donapaleu, 1841eko apirilaren 14a) lapurtar itsasontzi kapitaina eta sail jenerala izan zen. Frantziako Itsas Armadan aritu zen. Jerôme Bonaparterekin batera, Westfaliara joan zen, non jeneral eta gerra ministro izendatu zuten. 1807an Ohorezko Legioa lortu zuen.
# Valentin Olano kalea (Donostia)

Valentin Olano kalea :
| Donostia, Erdialdea ||
| Herrialdea Lurraldea | Euskal Herria Gipuzkoa |
| Valentin Olano kalea Valentin Olano kalea Valentin Olano kalea ||
| Koordenatuak: | 43°19′02.72″N 1°58′46.24″W﻿ / ﻿43.3174222°N 1.9795111°W﻿ / 43.3174222; -1.9795111 |
Valentin Olano kalea Gipuzkoako Donostia hiriburuko kale bat da. Erdialdean dago. Prim kalean hasi, Bilbo plaza parean, eta Gernikako Arbolaren pasealekuan amaitzen da, Maria Kristina zubiaren parean.
Valentin Olano azkoitiar aldun eta politikari liberal foruzalearen omenezko izena darama.

## Leku interesgarriak

* Bilbo plaza.
* Maria Kristina zubia.
* Bilbo plazaren irudia, atzealdean Alfontso VIII.aren kalea eta Artzain Onaren katedrala.
* Maria Kristina zubia eta Gernikako Arbolaren pasealekua, atzealdean Iparraldeko geltokia eta Atotxako dorrea.

## Kaleak

* Prim kalea
* Gernikako Arbolaren pasealekua

## Kanpo estekak

* Datuak: Q25478907
# Valentin Pavlov

Valentin Sergeievitx Pavlov (errusieraz: Валентин Сергеевич Павлов; Mosku, Errusia, 1937ko irailaren 27a - Mosku, Errusia, 2003ko martxoaren 30a) errusiar politikaria eta ekonomista izan zen. Moskuko Ekonomia Institutuan egin zituen ikasketak. Ekonomiari buruzko lan zientifikoak idatzi zituen, eta 1986an Sobiet Errepublika Sozialisten Batasuneko (SESB) Finantzetako ministrorde izan zen. 1989an Finantza Ministerioaren ardura bere gain hartu zuen, Nikolai Ryzhkoven gobernupean. Oposizioak herrialdean zegoen finantza-kaos handiaren erantzule zuzena izatea leporatu zion.
1991ko urtarrilean, SESBeko sobiet gorenak lehen ministro hautatu zuen, Mikhail Gorbatxovek hala proposatuta. Pavlov erabat lehendakariaren mendean zegoen gobernu bateko buru izan zen, eta ahalmen handiak eman zizkion Gorbatxovi. Handik gutxira, Legebiltzarrak ontzat hartu zuen krisiari aurre egiteko prestatu zuen plangintza: zerga-gastuak gutxitzea, jabegoaren pribatizazio-prozesua laguntzea, industria txikien eta denden sorrera sustatzea. Halaber, atzerritar enpresen inbertsioen alde egin zuen. Lehendakariari esan gabe, baina Defentsako ministroaren, Barne-ministroaren eta KGBko lehendakariaren babesa zuela, bere ahalak handitzeko eskaria egin zion Legebiltzarrari. Larrialdi Egoerarako Estatu Batzordean parte hartu zuen, 1991ko abuztuan, Gorbatxoven aurkako estatu-kolpean. Kolpeak huts egin zuen, eta Gorbatxovek kargutik kendu zuen bera. Saldukeriaz akusatu zuten, eta kartzelan sartu. 1994ko otsailean atera zen kartzelatik, 1991ko kolpeagatik edota 1993ko matxinadengatik kartzelan zeuden guztiak bezala, Dumak (Legebiltzarreko Behe Ganberak) emandako amnistiari esker.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435367
* Multimedia: Valentin Pavlov / Q435367
# Valentin Kataev

Valentin Petrovitx Kataev (errusieraz: Валентин Петрович Катаев; Odesa, 1897ko urtarrilaren 28a - Mosku, 1986ko apirilaren 12a) ukrainar idazlea eta politikaria izan zen. 1917ko Iraultzan parte hartu zuen. Bere lehen obra nagusia Rastratchiki (1927, Barreiatzaileak) izan zuen. Han, Gogolen tradizioan, burokrazia kritikatzen zuen. Vremya, upered! (1932, Denbora, aurrera!) gizarte berrian herri osoak parte hartzearen aldeko deia da. Beleyet parus odinoki (1936, Kandela zuri bakartia) autobiografiazko obra da. Eleberrietan bezala, antzerki obretan ere umore- eta satira-ikuspegia zabaldu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333873
* Multimedia: Valentin Kataev / Q333873
# Valentin Madouas

Valentin Madouas (Brest, 1996ko uztailaren 12a), Frantziako txirrindularia da. Laurent Madouas txirrindulari ohiaren semea da.

## Palmaresa

2018
* Paris-Bourges
* 2. Classic Sud-Ardèchen
* 2. Paris-Camemberten
2020
* 2. Marseillesa Sari Nagusian
2021
* Polynormande
* 2. Loire-Atlantique Klasikoan
* 2. Boucles de l'Aulnen
* 3. Jurako Tourrean
* 3. Frantziako Txirrindularitza Kopan
2022
* Doubseko Tourra
* 3. Luxemburgoko Tourrean eta bi etapa
* 3. Flandriako Tourrean
* 4. Limousingo Tourrean
2023
* Frantziako errepideko txirrindularitza txapelketa
* Bretagne Classic
* 2. Strade Bianchen
* 5. Lieja-Bastogne-Liejan
* 8. E3 Harelbeken
2024
* 2. Olinpiar Jokoetako errepideko proban
* 6. Amstel Gold Racen
* 7. Lieja-Bastogne-Liejan

## Sailkapen orokorra Itzuli Handietan

| Itzulia | 2018 | 2019 | 2020 | 2021 | 2022 | 2023 | 2024 |
| Italiako Giroa | — | 13. | — | — | — | — | — |
| Frantziako Tourra | — | — | 27. | 42. | 10. | 20. | 25. |
| Espainiako Vuelta | — | — | — | — | — | — | — |

## Udako Olinpiar Jokoak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Errepide lasterketa |

## Kanpo estekak

Valentin Madouas - ProCyclingStats
* Datuak: Q20670099
* Multimedia: Valentin Madouas / Q20670099
# Thylogale

Thylogale Macropodidae generoko martsupial familian txikiak dira. Izan ohi dira, basoak aurkitu txikiena bat dira.

## Espeziea

* Thylogale billardierii
* Thylogale browni
* Thylogale brunii
* Thylogale calabyi
* Thylogale lanatus
* Thylogale stigmatica
* Thylogale thetis

## Kanpo estekak

* Datuak: Q668527
* Multimedia: Thylogale / Q668527
* Espezieak: Thylogale
# Unai Arietaleanizbeaskoa

Unai Arietaleanizbeaskoa Miota, batzutan Arieta, (Bergara, 1999ko ekainaren 16a) Euskal Herritar futbolaria da. Aurrelari lanetan aritzen da normalean.

## Kirol Ibilbidea

2023ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Eibar Urko | DH | 2018/19 | - | - | - | - | - | - | - | - | | | - | - | - | - |
| Eibar Urko | Denera | Denera | - | - | - | - | - | - | - | - | | | - | - | - | - |
| Vitoria | 3. | 2019/20 | 27 | 8 | - | - | - | - | - | - | | | - | - | 27 | 8 |
| Vitoria | 3. | 2020/21 | 18 | 3 | - | - | - | - | - | - | | | - | - | 18 | 3 |
| Vitoria | Denera | Denera | 45 | 11 | - | - | - | - | - | - | | | - | - | 45 | 11 |
| Eibar | 1. | 2020/21 | 4 | 0 | 1 | 0 | - | - | - | - | | | - | - | 5 | 0 |
| Eibar | Denera | Denera | 4 | 0 | 1 | 0 | - | - | - | - | | | - | - | 5 | 0 |
| Vitoria | 3.F | 2021/22 | 30 | 9 | - | - | - | - | - | - | - | - | - | - | 30 | 9 |
| Vitoria | Denera | Denera | 30 | 9 | - | - | - | - | - | - | - | - | - | - | 30 | 9 |
| Barakaldo | 3.F | 2022/23 | 26 | 7 | - | - | - | - | - | - | - | - | - | - | 26 | 7 |
| Barakaldo | Denera | Denera | 26 | 7 | - | - | - | - | - | - | - | - | - | - | 26 | 7 |
| Cultural Durango | 3.F | 2023/24 | - | - | - | - | - | - | - | - | - | - | - | - | - | - |
| Cultural Durango | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 105 | 27 | 1 | 0 | - | - | - | - | - | - | - | - | 106 | 27 |

## Kanpo estekak

* Datuak: Q99766064
# Unai Apeztegia

Unai Apeztegia Petrirena, pilota arloan Apeztegia deituraz ezaguna (Ituren, Nafarroa Garaia, 1975eko urtarrilaren 13a) esku huskako pilotari profesional ohia da. Atzelari jokatzen zuen, Aspe enpresarekin. Estatistika ofizialen arabera, 1,81 m luze da, eta 91 kg pisatzen zuen. Profesionaletako estreinako partida 1996ko apirilaren 13an jokatu zuen, Elizondoko pilotalekuan. 2008ko abenduaren 31n erretiratu zen, enpresak ez baitzion kontratua berritu.
Pilota profesionala agurtuta, Elizondon (Nafarroa Garaia) dituen oilo eta oilarren bi haztegitan lan egiten du.

## Bigarren mailako buruz buruko finala

| Urtea | Txapelduna | Txapeldunordea | Emaitza | Pilotalekua |
| 2002 | Pascual | Apeztegia | 22-18 | Atano III.a |

## Erreferentziak

* 1 2 «Unai Apeztegia, Aurtizko pilotari ohia: "Hamahiru urte pasatu ditut pilotan eta orain bertze etapa bat hasi dut"», Tttipi-Ttapa, 2009-03-31.

## Kanpo loturak

Enpresako fitxa
* Datuak: Q9091325
# Unai Aznar

Unai Aznar Vijuesca (Cortes, 2002ko uztailaren 26a), txirrindulari nafarra da. Anaia gaztea Hugo ere txirrindularia da.

## Kirol ibilbidea

Unai Aznar zortzi urterekin hasi zen txirrindularitzan eta Kadete zein Junior mailan Burunda Txirrindulari Elkartean aritu zen. Tarte honetan bost garaipen lortu zituen, horien artean Iruñeko Itzuliko azken etapa dago. Emaitza onei esker, 2021ean Lizarte taldera pasatu zen, Kern Pharmaren filiala.
2022an, Aragoiko erlojupeko txapelketa eta Madrilgo Erkidegoko Itzuliko etapa bat irabazi zuen. Hurrengo urtean, Espainiako errepideko zein erlojupeko txapelketak eskuratu zituen. Horretaz gain, San Pedro Sarian eta San Roman Sarian ere gailendu zen.
2024an Kern Pharma talde profesionalean arituko da.

## Palmaresa

2019
* Gipuzkoako Itzuliko etapa 1 (junior)
2021
* Euskal Herriko errepideko txapelketa (San Martin Proba)
* Nafarroako erlojupeko txapelketa
* La Garrigako Kronoigoera
* 3. San Roman Sarian
2022
* Aragoiko erlojupeko txapelketa
* Madrilgo Erkidegoko Itzuliko etapa 1
* 2. Loinaz Proban
* 3. Extremadurako Itzulian
2023
* Espainiako errepideko txirrindularitza txapelketa (23 urtez azpikoan)
* Espainiako erlojupeko txirrindularitza txapelketa (23 urtez azpikoan)
* Nafarroako erlojupeko txapelketa
* Extremadurako Itzuliko etapa 1 (taldekako erlojupekoa)
* San Pedro Saria
* San Roman Saria
* 2. Natxituako Sari Nagusian
* 2. Mungia Sari Nagusian
2024
* 9. Espainiako erlojupeko txirrindularitza txapelketan

## Taldeak
### Amateurretan

* Quesos Albeniz - (2018-2020)
* Finisher - (2021-2023)

### Profesionaletan

* Kern Pharma - (2024-)

## Erreferentziak

* ↑ Unai Aznar y Pablo Castresana, nuevos fichajes del Lizarte
* ↑ Unai Aznar, campeón vasco en su debut como sub’23
* ↑ Unai Aznar nafarrak irabazi du 23 urtez azpikoen Espainiako errepideko Txirrindularitza Txapelketa

## Kanpo estekak

* Unai Aznar - ProCyclingStats
* Datuak: Q120096168
# Unai Basurko

Unai Basurko de Miguel (Portugalete, 1973ko apirilaren 2a) euskal marinel eta kirolaria da.

## Biografia

Zuzenbidean lizentziaduna. Txikitandik hasi zen nabigatzen, eta 500 estropada baino gehiagotan parte hartu du geroztik. 1997. urtean, Jose Luis Ugartek bultzatuta, Australiara joan zen, eta Open 60 motako belaontziak gobernatzen ikasi zuen, Kanga Birtles maisuaren eskutik. Hurrengo urtean, Trans-Tasman Race irabazi zuen, eta ordu arteko marka onena ondu.
2003. urtean, munduko estropada gogorrenetako batean, Le solitaire de Figaro proban, parte hartu zuen; proba bukatzea lortu zuen aurreneko euskal herritarra izan zen. 2004ko martxoan beste errekor bat lortu zuen, Iberiar penintsula (Bilbo-Bartzelona) 15 egunean inguratzean, geldialdirik egin gabe. 2006an, VELUX 5 Oceans Race estropadan parte hartu zuen (munduaren bakarkako bira) Pakea Bizkaia izeneko Open 60 motako belaontziarekin, eta hirugarren egin zuen, marka ikusgarria ezarrita: 158 egun, 18 ordu eta 25 minutu. Hala, Unai Basurko da munduari bakarrik bira eman dion bigarren itsasgizon euskal herritarra, Jose Luis Ugarte bizkaitarraren ondoren, eta baita estropada ozeaniko batean podiumera igo den lehenengoa ere. Hori dela eta, 2007ko Kirolari Onenaren Saria jaso zuen, Eunate Agirre bodyboardlariarekin batera.
2008an Artemis Transat izeneko estropadan parte hartu zuen, Ozeano Atlantikoa zeharkatzen zuena. Pakea Bizkaia berregindako itsasontzia erabiliz, ezin zuen estropada bukatu. 2008ko azaroaren 9an, Pakea Bizkaia bere itsasontzia Frantziako Les Sables-d'Olonneko portutik irten zen 2008-2009ko Vendée Globe estropadan parte hartzeko. 2008ko abenduaren 7an utzi egin behar izan zuen lasterketa, bere belaontziaren istriborreko lemak izan zuen arazo baten ondorioz.

## Palmaresa

* 1998an Australia eta Zeelanda Berriaren arteko Trans-Tasman Race izeneko estropadan parte hartu eta irabazi zuen Kanga Birtles taldean.
* 2003an Le Solitaire de Figaro izeneko estropadan hartu zuen parte.
* 2006an hirugarren VELUX 5 Oceans Race munduko biran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Webgune ofiziala
* Datuak: Q3549174
* Multimedia: Unai Basurko / Q3549174
# Unai Anda

Unai Anda Delika (Ametzaga, Zuia, 1999-) bertsolari arabarra da.

## Ibilbidea

2013an hasi zen bertso eskolan eta eskolartekoetanko finalak jokatu zituen hurrengo urteetan. 2019an egin zuen debuta helduen Arabako Txapelketan. 2022ko Arabako Bertsolari Txapelketan maila bikainean aritu zen. Aramaioko saioa irabazi zuen eta finalera sailkatzear egon zen, zazpigarrena izan baitzen finalaurrekoetako sailkapenean.

## Txapelketak

* Arabako Bertsolari Txapelketa
** Finalaurrekoak (1): 2022

## Erreferentziak

* ↑ Elkartea, Xenpelar Dokumentazio Zentroa-Bertsozale. «Unai Anda - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2022-12-06).
* ↑ «Unai Anda izan da txapeldun Arabako Bertsolari Txapelketako azken final laurdenean eta zehaztu dituzte finalerdiak» Hala Bedi (Noiz kontsultatua: 2022-12-06).
* ↑ «Unai Anda irabazle Aramaion eta finalerdiak erabakita» bertsoa.eus (Noiz kontsultatua: 2022-12-06).

## Kanpo estekak

* Datuak: Q115616449
# Unai Aranzadi

Unai Aranzadi (Getxo, 1975eko martxoaren 16a) kazetari eta zinegile bizkaitarra da.
Zinegintza dokumentala ikasi zuen New Yorkeko Unibertsitatean, zinematografia Kubako Nazioarteko Zinema Eskolan eta irudi-kazetaritza Bartzelonako Unibertsitate Autonomoan.
Canal+ kateko zinema sailean hasi zuen bere kazetari ibilbidea, Cannes-eko, Berlingo edo Rotterdameko zinemaldien berri ematen. 2001ean Independent Docs dokumental ekoiztetxea sortu zuen, Stockholmen (Suedia). Geroztik, gatazka armatuetan eta giza eskubideetan espezializatu da, batez ere, eta mundu osoko gatazkei buruzko dokumentalak eta telebista-saioak zuzendu ditu.
Israel, Libia, Irak, Afganistan, Uganda, Nepal eta Kongoko gerren berri eman du, besteak beste. Herrialde askotako (Bolivia, India, Nikaragua, Mexiko eta Hegoafrika, besteak beste) gatazka sozial eta politikoetan ere lan egin du. Erreportajeak mundu osoko telebistetan ematen ditu, besteak beste, BBC, Al Jazeera, RTVE, Canal+ eta EiTBn.

## Filmografia

* Islamic Somalia (BBC)
* Blackout: U.S occupation in Iraq (2004): Estatu Batuek Iraken ezarritako okupazioari buruzkoa (Canal+)
* La guerra de los niños (2005): Ugandako Iparraldeko ahaztutako gatazkako ume soldaduei buruzkoa (Canal+)
* Nosotras Centroamericanas: Erdialdeko Amerikako emakumeen kontrako indarkeriari buruzkoa (Mundubat Fundazioa).
* Colombia invisible (2013) (Mundubat Fundazioa)
* Jambo amani? (Bakea dugu?) (2013): Indarkeria aldera batera uzten duen Kongoko miliziano talde bat buruzkoa (Unesco Etxea)
* Nevertheless Al Quds (2016)
* La paz insurrecta (2017)
* A costa dos Lançados (2021): Migrazio-mugimenduei buruzkoa.

## Erreferentziak

* ↑ «Y sin embargo Al Quds / Nevertheless Al Quds [Unai Aranzadi/Independent Docs»] Mundubat (Noiz kontsultatua: 2023-02-26).
* 1 2 (Gaztelaniaz) «Jurado | Unai Aranzadi» dame1minutode.org (Noiz kontsultatua: 2023-02-26).
* ↑ «Getxoztar baten filma, Donostiako Giza Eskubideen Zinemaldian -» Hiruka.eus (Noiz kontsultatua: 2023-02-26).
* ↑ «Unai Aranzadi getxoztarraren "Jambo Amani?" dokumentala proiektatuko dute gaur Bilbon - Getxo» Hiruka.eus (Noiz kontsultatua: 2023-02-26).
* ↑ «Unai Aranzadi kazetari getxoztarraren azken lana aurrestreinatuko dute zapatuan Muxikebarrin - Getxo - 2023-01-14» Hiruka.eus (Noiz kontsultatua: 2023-02-26).

## Kanpo estekak

* Datuak: Q16721011
# Unai Barazabal

Unai Barazabal Erasun (Azpilkueta, 1979ko martxoaren 10a) nafar txirrindulari ohia da.

## Palmaresa

1999
* Oñati Saria
2000
* 2. Oñati Sarian
* 2. Oroko Andre Maria Sarian
* 2. San Roman Sarian
* 2. Sabin Foruria Oroimenezkoan
* 3. Eusebio Vélez Sarian
* 3. Lehendakari Txapelketan
* 5. Xanisteban Sarian
* 6. Nafarroako Itzulian

## Taldeak

* Caja Rural-Seguros RGA (1998-2003)
* Gráficas Ona (2004)

## Kanpo estekak

* Unai Barazabal - ProCyclingStats
* Unai Barazabal - Firtscycling.com
* Datuak: Q124359328
# Velezzo Lomellina

Velezzo Lomellina Italiako udalerri bat da. Paviako probintzian kokatuta dago, Lombardia eskualdean. 92 biztanle ditu, 8,17 kilometro koadroko azaleran banatuta.

## Mugakideak

Velezzo Lomellinak honako udalerri hauekin egiten du muga:
Cergnago Olevano di Lomellina San Giorgio di Lomellina Semiana Valle Lomellina Zeme Lomello

## Kanpo estekak

* Datuak: Q3592
* Multimedia: Velezzo Lomellina / Q3592
# Velgast

Velgast Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.697 biztanle zituen, 71,91 kilometro koadroko azaleran..

## Kanpo estekak

* Datuak: Q263965
* Multimedia: Velgast / Q263965
# Veleziceras

Veleziceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).
* Datuak: Q12268829
# Tomohiko Murayama

Tomohiko Murayama (japonieraz: 村山 智彦, 1987ko abuztuaren 22a - ) Japoniako futbolaria da.
Hainbat futbol taldetan jokatu du, esaterako Matsumoto Yamaga FC.

## Kanpo loturak

* (Japonieraz) J.League Data Site
* Datuak: Q11523133
# Tomohiro Hasumi

Tomohiro Hasumi (japonieraz: 蓮見 知弘, 1972ko ekainaren 6a - ) Japoniako futbolari ohia da.
Hainbat futbol taldetan jokatu du, esaterako Verdy Kawasaki eta Vegalta Sendai.

## Kanpo loturak

* (Japonieraz) J.League Data Site
* Datuak: Q3248400
# Tomohiro Irie

Tomohiro Irie (japonieraz: 入江 智宏, 1973ko azaroaren 14a - ) Japoniako futbolari ohia da.
Hainbat futbol taldetan jokatu du, esaterako Yokohama Flügels.

## Kanpo loturak

* (Japonieraz) J.League Data Site
* Datuak: Q23823653
# Tomohiro Katayama

Tomohiro Katayama (japonieraz: 片山 智広, 1976ko ekainaren 10a - ) Japoniako futbolari ohia da.
Hainbat futbol taldetan jokatu du, esaterako Verdy Kawasaki.

## Kanpo loturak

* (Japonieraz) J.League Data Site
* Datuak: Q23835393
# Tomohiko Ikeuchi

Tomohiko Ikeuchi (japonieraz: 池内 友彦, 1977ko azaroaren 1a - ) Japoniako futbolari ohia da.
Hainbat futbol taldetan jokatu du, esaterako Kashima Antlers eta Consadole Sapporo.

## Kanpo loturak

* (Japonieraz) J.League Data Site
* Datuak: Q1524525
# Tomohiko Ito

Tomohiko Ito (japonieraz: 伊藤 友彦, 1978ko maiatzaren 28a - ) Japoniako futbolari ohia da.
Hainbat futbol taldetan jokatu du, esaterako Ventforet Kofu, Shonan Bellmare eta Cerezo Osaka.

## Kanpo loturak

* (Japonieraz) J.League Data Site
* Datuak: Q3245581